text: Kyllingen skal hjælpe problem-unge i Hedensted
  19 januar 2015 kl. 18.34
  Den tidligere professionelle cykelrytter Michael Rasmussen, også kendt som Kyllingen, er blevet ansat af Hedensted kommune til at hjælpe unge med problemer.
  Michael Rasmussen er blevet ansat i beskæftigelsesprojekt Jeg kan-jeg vil, hvor en flok unge skal cykle fra Hedensted til Alpe d Huez i Frankrig.
  De unge har problemer, og cykelprojektet skal lære dem at tro på sig selv
  Michael Rasmussen har erkendt, at han dopede sig i 12 år og endte sin karriere i skam, skriver Ekstra Bladet. 
  Han siger til avisen, at han i sit nye job skal fungere som træner og coach for de unge.
  - Jeg skal lære dem helt basale cykelfærdigheder og at træne og spise rigtigt. Det bliver en stor udfordring både for dem og mig, og jeg glæder mig virkelig, siger Michael Rasmussen til Ekstra Bladet.
  